Brombachtal

Bromischdal is e Gemeinde im Ourewald un ghert zum Ourewaldkreis in Hesse. 

 Geographie 

Bromischdal liggt zum Deil im Krischdalline odder Vordere Ourewald un innerhalb davuu in da nadurraimlische un geologische Åiheit Bellschder Ourewald, wu noch em Ord Bellschde benannt is un aus medamorphem Gneis beschdeht. Zum annere Deil ligts im Bundsandschdåå- odder Hinnare Ourewald.

Nur äner vun de fimf Orde vun Bromischdal ligt im Dal vun da Brombach, wu da Gemeinde de Name gewwe hot, zwee in Seidedäler davuu. Di Brombach fließt in di Mimling un selle in de Main. Di Hehe vun da Gemaagung gehe vun ca. 185 Meder im Mimlingdal bis uf 443 Meder uffem Heidelberg. Vun de 2.044 ha Gemaagungsfläsch sin 1.195 ha (58%) landwärdschafdlische Nutzfläsch, 595 ha (29%) Wald, 157 ha (8%) bebaude Fläsch, 68 ha (3%) endfalle uf de Golfblatz un 29 ha sin schunschdische Fläsche.

Bromischdal beschdeht aus de fimf Orde Bellschde, Birkert, (Kirsch-)Bromisch (Sitz vun da Gemeindeverwaldung), Hemisch und Langebromisch.

Åiwuhner am 1.1.2018https://web.archive.org/web/20161217032801/http://brombachtal.de/index_main.php?unid=1230 un geographische Lag:
 Ort  Bellschde  Birkert  Bromisch  Hemisch  Langebromisch  zamme Åiwuhner 2018 367  230  1.661  173  1.463  3.894 Fläsch (Hegda)  207  199  640  169  829  2.044 Heh (m i. NHN)  390  260  290  350  260  –

 Gschicht 
Während da Gebiedsreform in Hesse hawwe sisch di fimf Orde freiwillisch am 1. Ogdower 1971 zur Gemeinde Bromischdal zammegschlosse. Domols hot di Gemeinde rund 2.600 Åiwuhner ghatt. Am Ordsend vun Kirschbromisch Rischdung Langebromisch hot ma e neies Rothaus gebaut.

 Oirischdunge 
In Kirschbromisch gibt-s zwee Kinnerschule un e Grundschul. Fä Versammlunge schdeht in Kirschbromisch e Dorfgemeinschafdshaus zur verfiegung.

Fä di Freizeit hots e Freibad (Kirschbromisch), en Golfblatz (Kirschbromisch), zwee Tennisålage (Bellschde, Kirschbromich), ää Schbordålag mid Turnhall un Schbordblatz (Kirschbromisch).

Di Gemeinde is an di Bundesschdrooße B45 (Hanau-Ewwerbach) un B47 (Walldürn – Worms) ågschlosse. Im Nochbaort Kinnich-Zell hot ma Åschluß an di Ourewaldbåhn (Ewwerbach – Dammschdadt un Hanau).

 Di Derfer vun Bromischdal 
 Bellschde 
mini|Bellschde
Da Name vun Bellschde is s erschdemol 1300 als Bylstein iwwerliffert. Di Hälft vum Dorf hot zur Herrschafd Braibäisch geghert, di anner Hälft zum Ferschdetum Leweschdåå-Wertheim-Rochefort, bis es 1806 ans Groußherzogdum Hesse kumme is. Es liggt als änzisches Dorf vun Bromischdal wesdlisch vun da Wasserscheid zwische da Mimling un da Gerschbrenz un dodemit zwischem Main un em Rhåi. Di Gemaagung liggt im Gneis vum krischdalline Ourewald.

Bellschde feiert sei Kirb am Wocheend mim verde Sunndag im Sebdember.

 Birkert 
mini|Birkert
Birkert is s erschde mol 1012 unnerm Name Birkunhart erwähnt worre. Erschd 1893 is der Ord zammegschlosse worre. Bis dohie hots zwee Gemeinde un Gemaagunge in Birkert gewwe: nerdlich vun da Birkerder Bach Birkert wu zur Herrschaft Braibäisch ghert hot un sidlich davuu Birkert wu zur Palz ghert hot. Heit noch erinnere di Schdrooßename Breuberger Straße un Pfälzer Straße dodråå. 

Birkert liggt uf Bundsandschdåå. Di Birkerder Bach fließt in di Kinzich un selle in di Mimling.

Am leschde Wocheend im Juni werd s Erdbeerfeschd gfeiert, mit Erbsesupp un Erdbeerkuche. Di Kerb is am dridde Wocheend im Sebdember.

 Bromisch 
mini|Bromisch
mini|hochkant|Evangelische Kirsch Bromisch
Bromisch is 1012 s erschdemol 1012 erwähnt worre, 1324 unnerm Name Branbach. Di Hälft vum Dorf hot zur Herrschafd Braibäisch geghert, di anner Hälft zum Ferschdetum Leweschdåå-Wertheim-Rochefort, bis es 1806 ans Groußherzogdum Hesse kumme is. Bromisch waa Sitz vun da Cent Bromisch. Des Dorf liggt an da Dorfbach, wu in Langebromisch in di Brombach fließt. Zur Gemaagung vun Bromisch ghert di Hofgrubb Balsbach, 1 km NE vun Bromisch, 225 m i. NHN, 1432 zum erschdemol erwähnt als Balsbach. Da Unnergrund is krischdalliner Gneis.

In Bromisch schdeht di evangelische Kirsch, wu im 15. Jahunnerd gebaud worre is. Im Chor schdeht en gschnitzder un bemolder Fligglaldaa mid Daaschdellunge vum Sångd Alban, demm di Kirsch geweiht waa, un zwee Bischef, wu waaschoints ugfähr 1520 endschdanne is.

Di Bromischer Kirb werd am Wocheend mim verde Sunndag im Sebdember gfeiert. Am erschde Advent-Wocheend is Weihnachdsmaagd.

 Hemisch 
Heemich is 1408 s erschdemol als Henebach erwähnt. Di Hälft vum Dorf hot zur Herrschafd Braibäisch geghert, di anner Hälft zum Ferschdetum Leweschdåå-Wertheim-Rochefort, bis es 1806 ans Groußherzogdum Hesse kumme is. S ligt uf da Grenz zwischem krischdalline un em Sandschdåå-Ourewald.

In Hemisch is am zwedde Wocheend im Sebdember Kerb.

 Langebromisch 
Langebromisch erscheint s erschdemol 1359 unnerm Name Langenbronbach in-ere Urkund. Wie annare Derfer waa aa Langebromisch gedeild in Langebromisch Braiberjerseids (Herrschaft Braibäisch) un Langebromisch Firschdenauerseids (Erbach-Firschdenau)

Langebromisch liggt als änzischer Ort vun da Gemeinde an da Brombach, wu da Gemeinde un zwee Derfer davuu de Name gewwe hot. Er zeiht sisch drei Kilomeder uf beide Seide an da Bach endlang.Im Ort fließe vun Norde her di Dorfbach un di Hembach in di Brombach. Di Gemaagung liggt im Bundsandschdåå.

Langebromisch feiert am Wocheend mim verde Sunndag im Sebdember soi Kerb.

 Im Netz 

 Gemeinde Brombachtal im Netz
 Historisches Ortslexikon (Landesgeschichtliches Informationssystem Hessen, LAGIS, Stand 2008): Gemeinde Brombachtal, Bellschde, Birkert, Bromisch, Hemisch, Langebromisch
 Kirch-Brombach (Brombachtal), Ev. Pfarrkirche - Albansaltar, um 1520, beaaweit vun Angela Kappeler-Meyer, Online-Resource (Pdf-Dadei) vun da Universitätsbibliothek Heidelberg. Reih: Mittelalterliche Retabel in Hessen

 Einzelnochweis 
 Åiwuhner Gemeinde 2018: www.brombachtal.de

Kategorie:Odewaldkreis
Kategorie:Badisch un hessisch Kurpälzer Orde